ایستانبول‌داکی دموکراسی و شهیدلر میتینگی تاریخی آنلارا شاهیدلیک ائده‌رک باشلادی.
سحر ارکن ساعات‌لاردان اعتباراً یئنی‌کاپی میدانینا آخین ائدن میلیون‌لارین جوشغوسو، پرزیدنت رجب طیب اردوغانین گلیشی ایجلاسی نقطه‌سینه چیخدی.
باش ناظیر و عدالت و قالخینما پارتیسی باشقانی بینا‌لی ییل‌دیریم، جمهوریت خالق پارتیسی باشقانی کمال کیلیچداروغلو و میللیتچی حرکت پارتیسی صدری دولت باغچه‌لی‌نین ساحه‌ده توپ‌لانان‌لار سالاملادیغی آنلار، میلیون‌لارلا وطنداشین بیرلیک دویغوسونو گوجلندیردی.
شهیدلر اوچون بیر دقیقه‌لیک حؤرمت دوروشوندا بولونولوپ ایستیقلال مارشی‌نین اوخونماسی‌نین آردین‌دان دیانت ایشلری باشقانی محمت گؤرمز، 15 ژوئیه‌ده خائین تلاشی  گئجه‌سینده شهید اولان 239 وطنداش اوچون ساحه‌ده توپ‌لانان‌لارلا توپ‌لوجا دعا ائتدی.
میتینگده ایلک دانیشماغی میللیتچی حرکت باشقانی دولت باغچه‌لی ائتدی.
15  ژوئیه‌ده یئنی بیر دیریلیشین موژده‌سینی وئردینیز "دئین باغچه‌لی، تورکیه‌نین شاهلانیشینی، قدرینه صاحب چیخیشینی قورورلا ایزلدیگینی ایفاده ائتدی.
15  ژوئیه یئنی بیر ایستیلا سیناغی اولدوغونون وورغولایان دولت باغچه‌لی؛
"ظالم‌لر، ایمپریالیزمین ماشا‌لاری بو دفعه تورک عسگری قیلیغینا گیردی‌لر. عالیم و معلم گؤرونوش‌لو بیر تروریست جینایت تشکیلاتینا تورکیه‌نی وورما امری وئردی "دئیه دانیشدی.
او گون تانک‌لارین اؤنونه میللی ویجدانین تیکیلدیگینی یازان میللیتیچی حرکت پارتیسی لیدری، تورک میللتی‌نین او گئجه گولله‌لرین اوزرینه گول باغچاسینا گیرر کیمی گئتدیگینی وورغولادی.
